Fenntartható-e az e-autó?
Elindult hódító körútjára az elektromos autó, 2050-re egész Európa „bezöldülhet”.
A „zöld tervek” azonban némi problémába ütköznek: akkumulátorra az elektromos autóknak is szükségük van, a bolygó lítium készlete azonban véges. Egy elmélet szerint, ha minden autót elektromosra cserélnénk, 50 éven belül elfogyna ez a viszonylag ritkán fellelhető alkálifém. Változatos felhasználás Lítiumot azonban nemcsak az akkumulátorokban használnak, de megtalálható a mobiltelefonokban, laptopokban és még a napenergiát is ezzel a fémmel tudják tárolni. Ha kimerülnek a készletek, az e-autó sem lehet tovább alternatív környezetbarát megoldás – írja az alternativenergia.hu honlap. Michael Zimmermann, a bostoni Tuft Egyetem mérnökprofesszora szerint könnyen lehet, hogy a jelenlegi fejlesztésekkel már el is értük ennek a technikának a határait. A meglévő technika finomhangolása már folyamatban van, mindeközben az autógyártók szilárdtest-akkumulátorok létrehozásán dolgoznak. A Wood Mackenzie tanácsadó cég szerint nem valószínű, hogy ezeket az akkumulátorokat 2025 előtt gyártani fogják. KM